CELEX: C2004/201/42
Language: lt
Date: 2004-08-07 00:00:00
Title: Byla T-190/04 2004 m. gegužės 24 d. Société Freixenet S.A. pareikštas ieškinys Vidaus rinkos derinimo tarnybai

7.8.2004   
            
            
               LT
            
            
               Europos Sąjungos oficialusis leidinys
            
            
               C 201/20
            
         2004 m. gegužės 24 d. Société Freixenet S.A. pareikštas ieškinys Vidaus rinkos derinimo tarnybai
   (Byla T-190/04)
   (2004/C 201/42)
   Bylos kalba: prancūzų
   2004 m. gegužės 24 d. Europos Bendrijų Pirmosios instancijos teisme buvo pareikštas Société Freixenet S.A, įsisteigusios Sant Sadurni d'Anoia (Ispanija), atstovaujamos advokatų Fernand de Visscher, Emmanuel Cornu, Eric De Gryse ir Donatienne Moreau, ieškinys Vidaus rinkos derinimo tarnybai.
   Pareiškėjas Pirmosios instancijos teismo prašo:
   
               —
            
            
               Panaikinti 2004 m. vasario 11 d. Vidaus rinkos derinimo tarnybos ketvirtosios apeliacinės tarybos sprendimą (byla R 97/2001-4) ir nuspręsti, kad paraiška įregistruoti Bendrijos prekių ženklą Nr.32532 bus paskelbta pagal Reglamento Nr. 40/94 40 straipsnį;
            
         
               —
            
            
               Alternatyviai panaikinti 2004 m. vasario 11 d. Vidaus rinkos derinimo tarnybos ketvirtosios apeliacinės tarybos sprendimą (byla R 97/2001-4);
            
         
               —
            
            
               Priteisti iš Vidaus rinkos derinimo tarnybos bylinėjimosi išlaidas.
            
         Teisiniai pagrindai ir pagrindiniai argumentai
   
               Paraišką įregistruoti Bendrijos prekių ženklą pateikęs asmuo:
            
            
               Pareiškėjas.
            
         
               Prašomas įregistruoti Bendrijos prekių ženklas:
            
            
               Erdvinis balto matinio butelio formos ženklas (paraiška įregistruoti Nr. 32532)
            
         
               Prekės ar paslaugos ženklas ar žymuo, kuriuo remiamasi protesto procese:
            
            
               Produktai, priskirti 33 klasei (putojantis vynas)
            
         
               Ekspertizės skyriaus sprendimas:
            
            
               Atmesti paraišką
            
         
               Apeliacinės tarybos sprendimas:
            
            
               Atmesti apeliaciją
            
         
               Teisiniai pagrindai:
            
            
               Reglamento (EB) Nr. 40/94 73 straipsnio pažeidimas, kadangi Apeliacinės tarybos sprendimas buvo paremtas tam tikrais faktais, dėl kurių pareiškėjas neturėjo galimybės pateikti savo pastabų, taip pat to paties Reglamento 7 straipsnio 1 dalies b punkto ir 3 dalies pažeidimas, kadangi nagrinėjamas prekės ženklas savaime turi skiriamąjį požymį.